બહારની દુનિયામાં ભવ્ય આર્ય પરંપરાએ દ્રવિડોને કાવેરીના સામા કાંઠે તગેડી મૂક્યા હતા. કાલાંતરે વેદકાલીન સમાજજીવન ક્રિયાકાંડોની બેડીઓમાં જકડાઈને બંધિયાર થઈ ચૂક્યું હતું. ઈસ્લામિક આક્રમકોની તલવાર સિંધના માર્ગે હિન્દનો રસ્તો પામી ચૂકી હતી. તુર્કી વંશની સલ્તનતે સદીઓના શાંત, નિર્મળ હિન્દુસ્તાન પર ભયંકર કુઠારાઘાત કરી દીધો હતો. પોતાના મૂળ વતનથી તગેડાયેલા મુઘલ વંશના બાબરે મામલૂક તુર્કોના આખરી સુલ્તાન ઈબ્રાહિમ લોદીને હરાવ્યો અને હિન્દુસ્તાનની છાતી માથે મુઘલ વંશના મંડાણ થયા.